รัฐบาลไทย-ข่าวทำเนียบรัฐบาล-ผลการประชุม คกก.ดำเนินงานขับเคลื่อนการศึกษาในพื้นที่เขตพัฒนาพิเศษภาคตะวันออก ของ ศธ. 4/2560
วันศุกร์ที่ 15 ธันวาคม 2560
ผลการประชุม คกก.ดําเนินงานขับเคลื่อนการศึกษาในพื้นที่เขตพัฒนาพิเศษภาคตะวันออก ของ ศธ. 4/2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการดําเนินงานขับเคลื่อนการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) ของกระทรวงศึกษาธิการ ครั้งที่ 4/2560
จังหวัดนครนายก -พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการดําเนินงานขับเคลื่อนการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) ของกระทรวงศึกษาธิการ ครั้งที่4/2560เมื่อวันพฤหัสบดีที่14ธันวาคม2560ณ ห้องประชุมชั้น2ภูเขางามรีสอร์ท อําเภอเมืองนครนายกโดยมีประเด็นสําคัญจากการประชุมโดยสรุป ดังนี้
●รับทราบการประกาศฯ การจัดตั้ง18กลุ่มจังหวัด ใน6ภาค
พล.อ.สุรเชษฐ์ ชัยวงศ์กล่าวว่าที่ประชุมรับทราบประกาศคณะกรรมการนโยบายการบริหารงานจังหวัดและกลุ่มจังหวัดแบบบูรณาการ เรื่อง การจัดตั้งกลุ่มจังหวัดและกําหนดจังหวัดที่เป็นศูนย์ปฏิบัติการของกลุ่มจังหวัด (ฉบับที่3) ลงวันที่16พฤศจิกายน2560ซึ่งกําหนดให้มี18กลุ่มจังหวัด และ6ภาค พร้อมทั้งกําหนดจังหวัดที่เป็นศูนย์ปฏิบัติการของกลุ่มจังหวัด และให้ใช้ในการดําเนินการจัดทํางบประมาณรายจ่ายประจําปีงบประมาณ พ.ศ.2562
ในส่วนของภาคตะวันออก8จังหวัดแบ่งเป็น2กลุ่มจังหวัดคือ กลุ่มจังหวัดภาคตะวันออก1มี3จังหวัด คือชลบุรีฉะเชิงเทรา และระยอง และกลุ่มจังหวัดภาคตะวันออก2มี5จังหวัด คือปราจีนบุรีจันทบุรี ตราด นครนายก และสระแก้ว (โดยจังหวัดที่เป็นศูนย์ปฏิบัติการของกลุ่มจังหวัด คือ ชลบุรี และปราจีนบุรี)
●รับทราบผลการประชุมคณะกรรรมการนโยบายการพัฒนาระเบียงเศรษฐกิจภาคตะวันออก ครั้งที่3
ซึ่งได้มีการประชุมคณะกรรมการชุดดังกล่าว เมื่อวันที่22พฤศจิกายน2560โดยนายกรัฐมนตรีเป็นประธานการประชุม ได้เห็นชอบร่างแผนปฏิบัติการพัฒนาบุคลากร การศึกษา การวิจัย และเทคโนโลยี (พ.ศ.2560-2564) และโครงการระยะเร่งด่วนที่มี่ความจําเป็นแต่ยังไม่มีงบประมาณ จํานวน19โครงการ กรอบวงเงิน861.02ล้านบาท โดยให้สํานักงานเพื่อการพัฒนาระเบียงเศรษฐกิจพิเศษภาคตะวันออก (สกรศ.) หารือกับสํานักงบประมาณในรายละเอียดต่อไป
ทั้งนี้ ที่ประชุมขอให้หน่วยงานที่เกี่ยวข้องตรวจสอบรายละเอียด ข้อมูล จํานวนกลุ่มเป้าหมายตามแผนปฏิบัติการดังกล่าวกับสกรศ. และให้นําเสนอที่ประชุมรับทราบอีกครั้งหนึ่งในการประชุมครั้งต่อไป
●รับทราบผลการดําเนินงานของหน่วยงานต่าง ๆ ในการพัฒนาการศึกษาในพื้นที่EEC
ที่ประชุมได้รับทราบผลการดําเนินงานการพัฒนาการศึกษาในพื้นที่เขตพัฒนาพิเศษภาคตะวันออก ของหน่วยงานต่าง ๆ สังกัดกระทรวงศึกษาธิการ ดังนี้
สํานักงานเลขาธิการสภาการศึกษา (สกศ.)ได้ดําเนินการในเรื่องกรอบคุณวุฒิแห่งชาติ ที่รองรับ7กลุ่มสาขา เช่น แม่พิมพ์ โลจิสติกส์ ฯลฯ ซึ่งขณะนี้ได้ตั้งคณะอนุกรรมการฯ รับผิดชอบการดําเนินงานในแต่ละกลุ่มสาขาดังกล่าวแล้ว
สํานักงานคณะกรรมการการศึกษาขั้นพื้นฐาน (สพฐ.)วางเป้าหมายพัฒนาโรงเรียนมัธยมศึกษาในพื้นที่3จังหวัด ปีงบประมาณ2561-2563จํานวน80โรงเรียน เพื่อพัฒนาโรงเรียนให้มีคุณภาพมาตรฐานสากลรองรับการเป็นEEC Schoolsอันจะทําให้นักเรียนมีความสามารถในการศึกษาต่อและประกอบอาชีพใน10อุตสาหกรรมหลักของพื้นที่EECคือ1) ยานยนต์สมัยใหม่2) อิเล็กทรอนิกส์อัจฉริยะ3)ท่องเที่ยวกลุ่มรายได้ดีและเชิงสุขภาพ4)การเกษตรและเทคโนโลยีชีวภาพ5)การแปรรูปอาหาร6)หุ่นยนต์เพื่อการอุตสาหกรรม7)การบินและโลจิสติกส์8)เชื้อเพลิงชีวภาพและเคมีชีวภาพ9)ดิจิทัล และ10)การแพทย์ครบวงจร
สํานักงานคณะกรรมการการอาชีวศึกษา (สอศ.) ได้รายงานผลให้ที่ประชุมรับทราบผลการดําเนินงานที่ผ่านมา เช่น การอบรมภาษาอังกฤษสําหรับผู้เรียน ปวช./ปวส. ที่กําลังจะจบการศึกษาในพื้นที่กว่า1หมื่นคน เพื่อให้มีทักษะในการสื่อสารสําหรับการเรียนต่อหรือทํางานในสถานประกอบการ นอกจากนี้มีโครงการอบรมหลักสูตรระยะสั้น (E2E) ในพื้นที่อีกด้วย รวมทั้งแนวทางที่จะดําเนินงานต่อไป เช่น การพัฒนาครูร่วมกับสถานประกอบการและมหาวิทยาลัย
สํานักงานคณะกรรมการการอุดมศึกษา (สกอ.) มีการดําเนินการเกี่ยวกับการจัดการศึกษาของสถาบัน อุดมศึกษานอกพื้นที่ และการส่งเสริมสนับสนุนการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ ซึ่งมหาวิทยาลัยคาร์เนกีเมลลอน [Carnegie Mellon University (CMU)] ได้เข้ามาจัดการศึกษาในประเทศไทยร่วมกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในรูปแบบสถาบันร่วม (Joint Institute) ภายใต้ชื่อมหาวิทยาลัยซีเอ็มเคแอล (CMKL University) โดยจะเปิดรับสมัครนักศึกษารุ่นแรกในปีการศึกษา2561
นอกจากนี้ ตัวแทนมหาวิทยาลัยในพื้นที่จํานวนทั้งสิ้น9แห่ง เช่น มหาวิทยาลัยเทคโนโลยีพระจอมเกล้าพระนครเหนือ, มหาวิทยาลัยเกษตรศาสตร์ วิทยาเขตศรีราชา, มหาวิทยาลัยราชภัฏราชนครินทร์ได้รายงานให้ที่ประชุมรับทราบถึงความก้าวหน้าการจัดการศึกษาเพื่อรองรับการเข้าสู่อุตสาหกรรม4.0ตามเป้าหมาย10อุตสาหกรรม ส่วนมหาวิทยาลัยบูรพาได้เพิ่มเติมถึงการจัดโครงการ200 นักวิจัย 200 โจทย์พัฒนาเศรษฐกิจเพื่อช่วยSMEsในพื้นที่EEC
สํานักงานส่งเสริมการศึกษานอกระบบและการศึกษาตามอัธยาศัย (กศน.) นําเสนอโครงการที่เสนอขอรับการจัดสรรงบประมาณ ซึ่งได้วางแผนเน้นการบูรณาการร่วมกับหน่วยงานต่าง ๆ เช่น การพัฒนาภาษาอังกฤษเพื่อการศึกษา โดยใช้ กศน.ตําบล เป็นฐานจัดกิจกรรมการเรียนรู้, การจัดการศึกษาสําหรับผู้สูงอายุและกลุ่มเป้าหมายพิเศษ, การฝึกอาชีพทักษะขั้นพื้นฐาน ฯลฯ
สํานักงานคณะกรรมการส่งเสริมการศึกษาเอกชน (สช.)ได้เสนอโครงการพัฒนาภาษาจีน ซึ่งปีนี้จะเพิ่มอาสาสมัครจีนจากเดิม550คน เป็น1,000คน โดยร่วมมือกับมหาวิทยาลัยหัวเฉียว, การพัฒนาSTEM Educationที่ได้ร่วมมือกับโรงเรียนกําเนิดวิทย์ จ.ระยอง, การดําเนินงานของ8โรงเรียนนานาชาติในพื้นที่EECเพื่อรองรับจัดการศึกษา, การลงนามความร่วมมือการพัฒนาครูผู้สอนภาษาญี่ปุ่น นอกจากนี้ มีการส่งเสริมสนับสนุนภาคเอกชนเพื่อจัดการศึกษาในสาขาที่มีศักยภาพสูง เช่น การเดินเรือ การบิน, การพัฒนาหลักสูตรระยะสั้น เป็นต้น
นอกจากนี้ ที่ประชุมได้หารือถึงการขับเคลื่อนแผนบูรณาการด้านการศึกษาระดับภาค8จังหวัด กับพื้นที่EECเพื่อให้ทิศทางการพัฒนาการศึกษาของทุกจังหวัดในภาคตะวันออกเกิดการเชื่อมโยงและสนองตอบต่อการผลิตและพัฒนากําลังคนรองรับการพัฒนาพื้นที่EECโดยจะมี "คณะกรรมการขับเคลื่อนการบูรณาการการศึกษาภาคตะวันออกและการพัฒนาการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) ของกระทรวงศึกษาธิการ"เข้ามารับผิดชอบทั้งการศึกษาในพื้นที่EECและภาคตะวันออกต่อไป
อิชยา กัปปา, ศุภลักษณ์ แจ้งใจ,บัลลังก์ โรหิตเสถียร:สรุป/เรียบเรียง
อิทธิพล รุ่งก่อน, ธเนศ งานสถิร:ถ่ายภาพ
กลุ่มสารนิเทศ สป.และกลุ่มประชาสัมพันธ์ สร.:รายงาน